**B. Osobitná časť**

**K § 1**

Predmetom v návrhu nariadenia SR je úprava požiadaviek na prístupnosť služby pre osoby so zdravotným postihnutím, kritéria funkčnosti a kritériá na posúdenie neprimeranej záťaže. Cieľom návrhu nariadenia SR je prispieť k riadnemu fungovaniu vnútorného trhu so zameraním sa na prístupnosť určitých služieb.

**K § 2**

Ustanovenie vymedzuje požiadavky na prístupnosť služieb pre osoby so zdravotným postihnutím.

**K § 3**

Ustanovenie upravuje kritéria funkčnosti, ktoré musia v čo najväčšej miere umožniť ich využívanie osobami so zdravotným postihnutím.

**K § 4**

Ustanovenie upravuje kritériá posudzovania neprimeranej záťaže.

**K § 5**

Ustanovuje sa prechodné obdobie, počas ktorého sa poskytovateľovi umožňuje poskytovať službu pomocou výrobku, ktorý nespĺňa požiadavky na prístupnosť, a ktorý používal tento výrobok pred účinnosťou nariadenia vlády SR. Rovnako sa upravuje prechodné obdobie počas, ktorého sa uplatňujú zmluvy o poskytovaní služieb uzatvorené pred účinnosťou nariadenia vlády SR.

**K § 6**

Transpozičným ustanovením sa deklaruje prebratie smernice Európskeho parlamentu a Rady (EÚ) 2019/882 zo 17. apríla 2019 o požiadavkách na prístupnosť výrobkov a služieb (Ú. v. EÚ L 151, 7.6.2019) (ďalej len „smernica (EÚ) 2019/882“).

**K § 7**

Účinnosť nariadenia vlády SR sa navrhuje od 28. júna 2025.

**Prílohy**

Príloha č. 1 nariadenia vlády SR

Ustanovuje všeobecné požiadavky na prístupnosť v súlade so smernicou (EÚ) 2019/882.

Príloha č. 2 nariadenia vlády SR

Ustanovuje dodatočné požiadavky na prístupnosť týkajúce sa konkrétnych služieb v súlade so smernicou (EÚ) 2019/882.

Príloha č. 3 nariadenia vlády SR

Ustanovuje kritériá funkčnosti v súlade so smernicou (EÚ) 2019/882.

Príloha č. 4 nariadenia vlády SR

Ustanovuje kritéria posudzovania neprimeranej záťaže v súlade so smernicou (EÚ) 2019/882.

Príloha č. 5 zoznam preberaných právne záväzných aktov Európskej únie

Smernica (EÚ) 2019/882.